
         REPUBLIKA HRVATSKA

VUKOVARSKO-SRIJEMSKA ŽUPANIJA

          OPĆINA BOGDANOVCI
  
              OPĆINSKO VIJEĆE

KLASA: 245-01/22-01/03
UR.BROJ: 2196-8-01/01-22-01
Bogdanovci,  23.03.2022. godine

Temeljem članaka 4., 8. i 19. Zakona o zaštiti od požara (NN 92/10.), članka 33. stavak  4. 5. i 6.  Prekršajnog zakona (NN 107/07, 39/13, 157/13, 110/15, 70/17, 118/18.), i članka 29. Statuta Općine Bogdanovci, ("Službeni vjesnik" Vukovarsko-srijemske županije broj 4/21.), Općinsko vijeće Općine Bogdanovci na  11. sjednici održanoj  dana,  23.03.2022.  d o n o s i :

O D L U K U

o mjerama zaštite  od požara za vrijeme žetve i vršidbe

I.  OPĆE ODREDBE



    


Članak 1.

Ovom Odlukom utvrđuju  se mjere zaštite od požara na području Općine Bogdanovci, koje  provode  pravne i fizičke osobe, vlasnici i ovlaštenici poljoprivrednog zemljišta za vrijeme  zriobe, žetve i  vršidbe i  vršidbe strnih žitarica i uljane repice  i sakupljanja prostirke.






Članak 2.

Pravne i fizičke osobe vlasnici žitnih  kombajna za obavljanje žetvenih radova dužni su na iste postaviti sredstva i opremu za početno  gašenje  požara propisane ovom Odlukom i Pravilnikom o održavanju i izboru  vatrogasnih aparata  ( NN 101/11 i 74/13.).






Članak 3.

Općina Bogdanovci dužna je  provoditi mjere za održavanje i uređenje poljskih putova tako da vidljivo budu označeni očišćeni od korova i višegodišnjeg raslinja i prohodni za kretanje vatrogasnih vozila kod  gašenja požara na poljoprivrednom zemljištu.





Članak  4.

Vatrogasna zajednica, dobrovoljna vatrogasna društva i javna vatrogasna društva  i javne vatrogasne postrojbe dužne su prije žetve i vršidbe obaviti pripreme u svojim postrojbama u  svrhu provjere ispravnosti sredstva i opreme za gašenje požara, opreme za uzbunjivanje vatrogasaca i osposobljenosti za gašenje požara na otvorenom prostoru. 

II. ZAŠTITE OD POŽARA




Članak  5.

Za vrijeme žetve i vršidbe poduzimaju se mjere zaštite od požara, usjeva,  prostirke, kombajna i transportnih sredstava s ciljem da se spriječi nastajanje i širenje požara i osigura gašenje požara na žetvenoj površini.

           Kombajni, traktori, kombi vozila i teretna vozila koja sudjeluju u obavljanju žetve moraju posjedovati sredstva i opremu:

- kombi vozila registrirana za više od pet osoba - prah  - ABC  - 2 kg       1 komad

- traktori i kamioni nostivosti do 2,5 tone prah                - ABC -  3 kg       1 komad

- kombajni i kamioni nosivosti preko 2,5 tone prah         - ABC  - 6 kg       1 komad

- kamioni s prikolicom i tegljači  prah 

            - ABC  -  6 kg      1 komad

- kombajni moraju  dodatno biti opremljeni lopatom, metlom,

  kantom za vodu i lancem za odvođenje statitčkog elektriciteta i

  na vidnom mjestu istaknuto upozorenje zabrane puštenja i 

  upotrebe otvorenog plamena.





Članak 6.

Pravne i fizičke osobe koje  obavljaju poslove žetve i vršidbe većeg obima s više od dva ( 2 ) kombajna na žetvenoj površini dužne su osigurati vatrogasno dežurstvo, te traktor i plug na žetvenoj površini.

          Na pristupu žetvenoj površini potrebno je postaviti upozorenje o zabrani pušenja i upotrebu otvorenog plamena.





Članak 7.

Kombajner i osobe na održavanju istih dužni su svakodnevno prije izlaska na žetvenu površinu obaviti čišćenje kombajna i pranje motora kombajna.






Članak 8.
          Zabranjuje se u periodu od 01.06.-31.10. tekuće godine spaljivanje strništa, suhe trave i raslinja po vodotocima i uz rub prometnica kao i loženje vatre u bilo kojem obliku.

U opravdanim slučajevima može se odobriti spaljivanja strništa, slame i biljnih otpadaka, a odobrenje izdaje  Policijska uprava Vukovarsko-srijemska (  u daljnjem tekstu Policijska uprava ) temeljem pismeno obrazloženog zahtjeva.





Članak 9.

Zahtjev  za odobrenje spaljivanja mora sadržavati:


- podatke o mjestu i vremenu spaljivanja

- naziv i veličinu površine paljenja


- opis tvari koje će se spaljivati i razloge spaljivanja


- broj osoba koje će obaviti spaljivanje  i kontrolu izgaranja


- mjere zaštite  od požara i opremu za gašenje požara


- podatke o odgovornoj osobi koje će obaviti spaljivanje.






Članak 10.

Nakon ishođenja odobrenja za spaljivanje, a prije početka gašenja pravne i fizičke osobe dužne su obavijestiti nadležnu javnu vatrogasnu postrojbu ili dobrovoljno vatrogasno društvo.








Članak  11.

Stogove i gamarne prostirke, sijena i druge kabaste stočne hrane moraju se slagati na udaljenosti najmanje 10 metara od zgrada, javnih prometnica i regulacijske linije uličnog niza, najmanje pet metara od vodova električne nadzemne mreže, sigrnosna visina od stoga i kamara  do vodova električne mreže mora biti najmanje 12 metara bez obzira na nazivni napon.

Članak 12.

Izvršno tijelo jedinice lokalne samouprave, pravne osobe, poljoprivredna poduzeća i zadruge dužne su izgraditi Plan operativne provedbe posebnih mjera zaštite od požara za vrijeme žetve i vršidbe koji sadrži pregledne karte s ucrtanim žetvenim

 površinama,  poljskim putovima i crpilištima vode i ustroj vatrogasnog dežurstva i motrilačko-dojavne službe i podacima odgovorne osobe za provođenje Plana.



III ORGANIZACIJA DEŽURSTVA






Članak 13.


Vatrogasno dežurstvo vatrogasnim postrojbama organizira i ustrojava općinski načelnik, a dežurstva traju od početka zriobe pa do završetka žetve i vršidbe.






Članak 14.


Zapovjednici  dobrovoljnih vatrogasnih društava  osiguravaju ispravnost sredstava i opreme za gašenje požara uz stručnu osposobljenost vatrogasaca za gašenje požara.






Članak 15.


Stručni nadzor nad vatrogasnim dežurstvom  u vatrogasnim postrojbama obavlja županijski vatrogasni zapovjednik.





Članak 16.


Inspekcijski nadzor nad provedbom svih mjera zaštite od požara utvrđenim ovom Odlukom obavlja Inspekcija za zaštitu od požara i vatrogastvo Policijske uprave. 


IV  KAZNENE  ODREDBE






Članak 17.

 Novčanom kaznom u iznosu od  500,00 - 10.000,00  kuna kaznit će se  za prekršaj  pravna osoba:  

-  ako ne poduzme mjere iz zaštite od požara sukladno  članku 5. i 6.  ove Odluke,


-  ako obavlja spaljivanje strništa, suhe trave  i loženje vatre u bilo kojem obliku  ( čl. 8. st. 1. ove 


   Odluke),


-  ako sleže stogove i gamare prostirkei sijena suprotno odredbi stavka 11. Odluke,


-  ako ne izradi plan mjera s preglednom kartom i uspostavi vatrogasnog dežurstva motrenja obavješćivanja (članak 12. Odluke).





Članak 18.

Novčanom kaznom u iznosu od 100,00 do 2.000,00 kuna kaznit će se za prekršaj fizička osoba:


1. ako ne poduzme mjere iz zaštite od požara 5. i 6. ove Odluke,


2. ako obavlja spaljivanje strništa, suhe trave i loženje vatre  u bilo kojem obliku utvrđene čl.8. stavak 1.,


3. ako sleže stogove i gamare prostirke i sijena suprotno   odredbi članka11. Odluke.


V. ZAVRŠNE ODREDBE




Članak 19.

Stupanjem na snagu ove Odluke prestaju važiti Odluke o mjerama zaštite od požara za vrijeme žetve i vršidbe od 23.03.2021.godine (Službeni vijesnik Vukovarsko-srijemske županije br. /21).





Članak 20.

Ova Odluka stupa na snagu osmog dana od dana objave u “Službenom vjesniku” Vukovarsko-srijemske županije.

 






   Predsjednik općinskog vijeća
  







Marijan Gelo,dr.vet.med.
